Valentina Vezzali

**Maria Valentina Vezzali** nekadašnja je italijanska mačevalkinja (u disciplini floret) i aktualna političarka. Među najuspješnijim je mačevaocima svih vremena.

## Mačevanje 
Prva je mačevalkinja u historiji koja je osvojila tri uzastopne pojedinačne zlatne olimpijske medalje u floretu (2000, 2004. i 2008). Osvojila je devet olimpijskih medalja: pet pojedinačnih (tri zlata, srebro i bronza) i četiri ekipne (tri zlata i bronza). Osvojila je medalju u svih pet svojih olimpijskih nastupa od 1996. do 2012. i jedna je od samo pet sportista u historiji Olimpijskih igara koji su osvojili pet medalja u istoj disciplini u pojedinačnoj konkurenciji; pokušala se kvalifikovati za Rio 2016. u dobi od 41 godine, ali nije osvojila dovoljno bodova. Na spisku italijanskih sportista s najviše olimpijskih medalja drži četvrto mjesto (devet), iza mačevaoca Edoarda Mangiarottija (13), brzoklizačice na kratkim stazama Arianne Fontane (11) i skijaške trkačice Stefanije Belmondo (10).

Osvojila je i 16 zlatnih medalja na svjetskim prvenstvima u floretu (šest pojedinačnih i deset ekipnih), šest srebrnih (dvije pojedinačne) i četiri bronzane (sve pojedinačne).

Na evropskim prvenstvima osvojila je devet zlatnih medalja (pet pojedinačnih), tri srebrne (dvije pojedinačne) i dvije bronzane (jedna pojedinačna).

Osim ovih uspjeha, 11 puta osvojila je i Svjetski kup u svojoj disciplini.

## Politika 
Godine 2013. ušla je u Zastupnički dom Republike Italije kao članica stranke Građanski izbor, na čijem je čelu bio Mario Monti, gdje je ostala do 2018. Od 16. marta 2021. do 22. oktobra 2022. bila je državna podsekretarka za sport pri Predsjedništvu Vijeća ministara. Dana 27. jula 2022. pridružila se stranci Forza Italia Silvija Berlusconija.

## Lični život 
Objavila je dvije autobiografije: *A viso scoperto* (*S otkrivenim licem*), napisanu s Caterinom Luchetti 2006, i *Io, Valentina Vezzali* (*Ja, Valentina Vezzali*), napisanu s Bettom Carbone 2012. Udala se za nogometaša Domenica Giugliana i ima dva sina: Pietra, rođenog 2005, i Andreu, rođenog 2013. Izjašnjava se kao katolkinja.

## Odlikovanja 
:lijevo|50px Zapovjednik Ordena zasluga Republike Italije (2000)

:lijevo|50px Veliki oficir Ordena zasluga Republike Italije (2008)

:lijevo|50px Bronzana medalja za sportske zasluge (1993, 1994)

:lijevo|50px Zlatni lanac za sportske zasluge (1995)
* Apsolutna dobitnica Međunarodne nagrade "Giuseppe Sciacca" 2011.
* U novembru 2013. dobila je nagradu "Tor Vergata – Etika u sportu", u organizaciji istoimenog univerziteta u Rimu.
* U septembru 2016, u prisustvu predsjednika Nacionalnog olimpijskog komiteta Italije Giovannija Malagòa, ploča s njenim imenom postavljena je u okviru Staze slavnih italijanskog sporta, koja je svečano otvorena godinu ranije u olimpijskom parku Foro Italico u Rimu, a rezervisana je za italijanske sportiste koji se odlikuju rezultatima ostvarenim na međunarodnom planu.
* U oktobru 2022. u Zastupničkom domu dobila je nagradu "America" od Fondacije "Italia USA".

## Reference 
## Vanjski linkovi 
* Valentina Vezzali na sajtu Svjetske mačevalačke federacije   
* Valentina Vezzali na sajtu Evropske mačevalačke konfederacije 
* Olimpijski profil 
* Valentina Vezzali na sajtu Nacionalnog olimpijskog komiteta Italije 
* Valentina Vezzali na sajtu Italijanske mačevalačke federacije 

Kategorija:Rođeni 1974.
Kategorija:Živi ljudi
Kategorija:Biografije, Iesi
Kategorija:Italijanski mačevaoci
Kategorija:Italijanski olimpijci
Kategorija:Italijanski političari
Kategorija:Mačevaoci na Olimpijskim igrama 1996.
Kategorija:Mačevaoci na Olimpijskim igrama 2000.
Kategorija:Mačevaoci na Olimpijskim igrama 2004.
Kategorija:Mačevaoci na Olimpijskim igrama 2008.
Kategorija:Mačevaoci na Olimpijskim igrama 2012.
Kategorija:Osvajači zlatne medalje na Olimpijskim igrama (Italija)
Kategorija:Osvajači srebrne medalje na Olimpijskim igrama (Italija)
Kategorija:Osvajači bronzane medalje na Olimpijskim igrama (Italija)